**যুব সমাজকে কর্মমুখী শিক্ষা, প্রায়োগিক প্রশিক্ষণ ও সঠিক দক্ষতায় যুগপযোগী ভাবে তৈরি করার মাধ্যমে দক্ষ জনসম্পদে পরিণত করার কোন বিকল্প নেই।**

**মোঃ আতিকুর রহমান**

একটি দেশের জনশক্তি দক্ষ নাকি অদক্ষ হয়ে গড়ে উঠবে তা অনেকাংশেই নির্ভর করে ঐ দেশের শিক্ষা ব্যবস্থার উপর, শিক্ষা ব্যবস্থা যেমন বর্ধিত জনসংখ্যাকে জনসম্পদে রুপান্তরিত করতে পারে, তেমনি এই শিক্ষা ব্যবস্থাই শত শত গ্র্যাজুয়েট কেরানিরও জন্ম দিতে পারে।জনসম্পদ হচ্ছে কোনো দেশের শ্রমশক্তি। একটি দেশের অর্থনৈতিক উন্নয়নে তিনটি উপাদানের মধ্যে অন্যতম হচ্ছে শ্রমশক্তি। এ দেশের অতিরিক্ত জনসংখ্যাকে দক্ষশ্রমশক্তি রূপান্তরের মাধ্যমে অর্থনৈতিক উন্নয়ন সম্ভব বলে মনে করেন বিশেষজ্ঞরা।বাংলাদেশ বিশ্বের অন্যতম জনবহুল দেশ। বাংলাদেশের মোট জনসংখ্যার ৬৮ শতাংশ মানুষের বয়স ১৫ থেকে ৫৯ বছরের মধ্যে। জনমিতির পরিভাষায় এরা ”ডেমোগ্রাফিক ডিভিডেন্ট’ জনগোষ্ঠী”। তার মানে হলো, বাংলাদেশে এখন নির্ভরশীল জনগোষ্ঠীর চেয়ে কর্মক্ষম জনগোষ্ঠী বেশি।দারিদ্র্য জয় করে দীর্ঘ ৫০ বছরে বাংলাদেশ আজ বিশ্বের বুকে ‘উন্নয়নের রোলমডেল’। আসলে জনসংখ্যা বিস্ফোরণ দেশের প্রধান সমস্যা নয়।উপযুক্ত শিক্ষা প্রদান করলে এবং ভালো কর্মক্ষেত্র সৃষ্টি করলে অধিক জনসংখ্যা হওয়া সত্ত্বেও বাংলাদেশ বিশ্বের কাছে চীন-জাপানের মতো দেশের তালিকায় অন্তর্ভূক্ত হতে পারে। সব ক্ষেত্রেই বাংলাদেশ এগিয়ে যাচ্ছে। তবু বড় সমস্যা দেশের বিরাট দরিদ্র জনগোষ্ঠী। বিশ্বজুড়ে জনসংখ্যা নিয়ন্ত্রণের পাশাপাশি দক্ষ জনশক্তি গড়ে তুলতে পারলে জনসংখ্যা জনসম্পদে পরিণত হয়। এ কথা নিশ্চিতভাবে বলা যায়, মানসম্মত শিক্ষা, যথাযথ প্রশিক্ষণ ও সেই অনুযায়ী উপযুক্ত কর্মসংস্থান সৃষ্টির মাধ্যমে কোনো দেশের জনসংখ্যাকে যদি উৎপাদনশীল কর্মকাণ্ডে নিয়োজিত করা যায় তাহলে সেই জনসংখ্যা মূল ‍ভু‚খণ্ডের আয়তনে কমবেশি যেটাই হোক তা জনশক্তি বা জনসম্পদে পরিণত হবেই। এ মানবসম্পদ যেকোনো মূল্যবান খনিজসম্পদ থেকে অধিকতর গুরুত্ববহ ও কার্যকর।কারিগরি শিক্ষা ও বাস্তবিক কাজের দক্ষতার যে দাপট সারাবিশ্বে বিরাজমান, বাংলাদেশে তার প্রভাব এবং বিস্তার সুদূরপ্রসারী নয়।দক্ষ জনশক্তি তৈরীতে পুরাতন কারিকুলাম এখন আর জোরালো কোন ভূমিকা রাখতে পারছেনা বলেই বাংলাদেশে প্রতি বছর বাড়ছে লক্ষ লক্ষ শিক্ষিত বেকার যুবক।প্রায় ১৭ কোটি মানুষের বসবাস বাংলাদেশে। জনসংখ্যাই আসলে দেশটির জনসম্পদ। এ জন্য দেশের সীমিত সম্পদকে কাজে লাগিয়ে জনসংখ্যাকে জনসম্পদে পরিণত করতে কাজ করে যাচ্ছে সরকার।বাংলাদেশের সার্বিক অর্থনৈতিক অগ্রগতির পাশাপাশি সামাজিক উন্নয়ন সূচকগুলোতেও বিস্ময়কর উত্থান ঘটেছে। বাংলাদেশ জনবহুল ও উন্নয়নশীল দেশ। বিশ্বজুড়েই জনসংখ্যা নিয়ন্ত্রণ করার পাশাপাশি দক্ষ জনশক্তিও গড়ে তোলা অত্যধিক প্রয়োজন।